cyanic-selkie/wikianc huggingface dataset:
কোয়ান্টাম তথ্যগুপ্তিবিদ্যা
কোয়ান্টাম তথ্যগুপ্তায়ন কীভাবে কাজ করে
প্রথমে প্রেরক একটি লেসার রশ্মি দুইটি মোডের যেকোন একটিতে পোলারায়িত একটি একক ফোটন প্রাপকের কাছে পাঠায়। একটি মোডে ফোটনগুলি উল্লম্ব বা অনুভূমিকভাবে পোলারায়িত হয় (আয়তাকার মোড)। অন্যটিতে এগুলি উল্লম্বের সাথে ৪৫ ডিগ্রী কোণে ডানে বা বামে পোলারায়িত হয় (কর্ণ মোড)।
এরপর প্রেরক, যাকে কোয়ান্টাম তথ্যগুপ্তিবিদ্যার ভাষায় সাধারণত অ্যালিস নামে ডাকা হয়, অনির্দিষ্টভাবে আয়ত বা কর্ণ মোডের যেকোন একটি ব্যবহার করে প্রাপক বা ববের কাছে কতগুলি বিট পাঠায়। বব-ও অনির্দিষ্টভাবে যেকোন একটি মোড ব্যবহার করে বিটগুলি পরিমাপের চেষ্টা করে। হাইজেনবার্গের অনিশ্চয়তা নীতি অনুসারে বব কেবল একটি মোডে বিট পরিমাপ করতে পারে, দুইটি নয়। বব আর অ্যালিসের মোড মিলে গেলেই কেবল বব সঠিক চাবিটি পেতে পারে। সমস্ত ফোটন পরিমাপের পর বব অ্যালিসকে জানায় সে বিটগুলির প্রতিটি পরিমাপ করতে কী কী মোড ব্যবহার করেছে, আর অ্যালিস ববকে জানায় সে কী মোডে প্রতিটি বিট পাঠিয়েছে; কিন্তু বিটগুলির মান তারা একে অপরের সাথে শেয়ার করে না। এভাবে অ্যালিসের সাথে মোড মিলিয়ে বব বিটগুলির সঠিক মান নির্ণয়ে সক্ষম হয়, এবং এই চাবিটি বার্তাকে গোপনকারী কোন অ্যালগোরিদমের ইনপুট হিসেবে ব্যবহার করা হয়। যদি ইভ নামের কোন ব্যক্তি আড়ি পাততে চেষ্টা করে, সে হাইজেনবার্গের নীতির কারণে কখনোই একই সাথে দুইটি মোড ব্যবহার করতে পারবে না। যদি ইভ ভুল মোডে পরিমাপ করে এবং ববের কাছে বিটগুলি পাঠায়, তবে সেগুলিতে অবধারিতভাবে ভুল থাকবে, এবং অ্যালিস ও বব বিট ও ভুল পরীক্ষা করে তার উপস্থিতি ধরতে পারবে।
ব্যবহারিক বাণিজ্যিকীকরণ
কোয়ান্টাম তথ্যগুপ্তির বাণিজ্যিকিকরণের সবচেয়ে বড় বাধা ভৌগোলিক দূরত্বের সমস্যা। ফোটন লেসার ও অপটিকাল ফাইবার ব্যবহার করে বেশি দূরে চাবি পাঠানো দুরূহ। তাছাড়া কিউবিট বিবর্ধক বা অ্যামপ্লিফায়ারও ব্যবহার করা যায় না, কেননা তাতে চাবির ফোটনের পোলারায়ন প্রকৃতি পাল্টে যায়। ২০০৩ সালে জেনেভা-ভিত্তিক আইডি কন্তিক ও নিউ ইয়র্ক-ভিত্তিক ম্যাজিক টেকনলজিস ১০ কিমির গুনিতক দূরত্বে কোয়ান্টাম চাবি পাঠানোর প্রযুক্তি বাজারে ছাড়ে। ২০০৪ সালে টোকিওর এনইসি কোম্পানি ১৫০ কিমি দূরত্ব পর্যন্ত কোয়ান্টাম চাবি পাঠাতে সক্ষম হয়।
পূর্ব আফ্রিকা
পূর্ব আফ্রিকা, পূর্বাঞ্চলীয় আফ্রিকা বা আফ্রিকার পূর্বভাগ বলতে আফ্রিকা মহাদেশের পূর্বভাগের উপ-অঞ্চলটিকে বোঝানো হয়।
ঐতিহাসিক ওমানি সাম্রাজ্য ও ব্রিটিশ কর্তৃত্বাধীন পূর্ব আফ্রিকা অঞ্চল ও জার্মান পূর্ব আফ্রিকা অঞ্চলগুলির কারণে পূর্ব আফ্রিকা বলতে (বিশেষ করে ইংরেজি ভাষায়) বর্তমান কেনিয়া, তানজানিয়া ও উগান্ডা রাষ্ট্র তিনটিকে নিয়ে গঠিত অঞ্চলটিকে বোঝাতে পারে।   তবে নামটি আরও ব্যাপক অর্থে ব্যবহৃত হয়েছে ও এখনও হয়ে থাকে, এবং এটিতে জিবুতি, ইরিত্রিয়া, ইথিওপিয়া ও সোমালিয়াও অন্তর্ভুক্ত থাকতে পারে।
দেশসমূহ
জাতিসংঘের পরিসংখ্যান বিভাগের ভৌগোলিক অঞ্চল বিষয়ক সংকল্পনা অনুযায়ী পূর্ব আফ্রিকা ১০, ১১ কিংবা ১৬টি দেশ ও অঞ্চল নিয়ে গঠিত। এগুলি নিচে উল্লেখ করা হল।
সাম্রাজ্যবাদ-উত্তর যুগ
এসময় এই অঞ্চল স্নায়ুযুদ্ধ দ্বারা প্রভাবিত ছিল। ইদি আমিনের মত একাধিক স্বৈরাচারীর উত্থান হয়েছে এখানে।
ভূমিরূপ
এই অঞ্চলের ভূমিরূপ বন্ধুর। এই অঞ্চলের মূল পর্বতগুলি হল রাস দাশেন (৪৬২০ মিটার), এল্গোন (৪৩২১ মিটার), রুয়্যেঞ্জেরি (৫১২০ মিটার), কেনিয়া পর্বত (৫২০০ মিটার), কিলিমাঞ্জারো পর্বত (৫৮৯৬ মি), মাসিফ ডে (২৮৯৬ মিটার) ও আঙ্কারাটা (২৬৩৮ মিটার)। এই অঞ্চলে ডেনাকিল খাদের মত ১১৬ মিটার গভীর খাডও আছে। এছাড়া বিভিন্ন নদী গ্রস্ত উপ্ত্যকা তৈরি করেছে। নুবীয় মরুভূমি ও ওগাদেন মরুভূমি এ অঞ্চলের প্রধান দুইটি মরুভুমি।
নদনদী
এখানকার নদনদীর মধ্যে নীল নদ, নোগাল নদী, শেবেল নদী, জুব্বা নদী, রুফিজি নদী, রোডুমা নদী, জাম্বেসি নদী ও লিম্পোপো নদী প্রধান। নীল নদের উৎস এখানেই।
হ্রদ
এখানকার প্রধান হ্রদ হল তুরকানা হ্রদ, ভিক্টোরিয়া হ্রদ, টাঙ্গানিকা হ্রদ, কিভু হ্রদ,আ্যলবার্ট হ্রদ, এডওয়ার্ড হ্রদ, রুকোয়া তানা হ্রদ ও আসাল হ্রদ।
জলবায়ু
এখানকার জলবায়ু উষ্ণ ও ক্রান্তীয় উষ্ণ প্রকৃ্তির।
স্বাভাবিক উদ্ভিদ
300px|thumb
ভাষা
এখানে ইংরেজি, পর্তুগিজ ও সোয়াহিলি ভাষাসহ অন্যান্য আফ্রিকান ভাষা প্রচলিত।
প্রধান শহর
এখানকার প্রধান শহরগুলির মধ্যে দোদোমা, দারুস সালাম, মাপুটো, আন্তানানারিভো, ভিক্টোরিয়া, নাইরোবি, মোগাদিশু, আদ্দিস আবাবা, লিলোঙ্গোয়ে, কাম্পালা, জিবুতি, আস্মেরা, কিগালি, বুজুম্বুরা, মোরোনি ও পোর্ট লুইস প্রধান।
অভিস্রবণ
thumb|অভিস্রবণের একটি কম্পিউটার সিমুলেশন অভিস্রবণ বলতে দুটি ভিন্ন ঘনত্বের দ্রবণ একটি অর্ধভেদ্য পর্দা দিয়ে পাশাপাশি আলাদা করে রাখলে পর্দা ভেদ করে কম ঘন দ্রবণ থেকে অধিক ঘন দ্রবণের দিকে দ্রাবক অণু প্রবেশ করার প্রক্রিয়াকে বোঝায়। দুটো দ্রবণের ঘনত্ব সমান না হওয়া পর্যন্ত এই প্রক্রিয়া চলতে থাকে।অভিস্রবন এক প্রকার ব্যাপন।অভিস্রবণ কেবলমাত্র তরলের ক্ষেত্রে ঘটে। একে অন্যভাবে বলা যায় কোনো শক্তির প্রয়োগ ছাড়াই তরলের বাস্তবিক চলাচল।অভিস্রবণকে দুই ভাগে ভাগ করা যায়— অন্তঃঅভিস্রবণ, বহিঃঅভিস্রবণ। কোষের বাইরে অবস্থিত তরল পদার্থ যখন অর্ধভেদ্য পর্দা ভেদ করে ভেতরে প্রবেশ করে তখন সেই প্রক্রিয়াকে অন্তঃঅভিস্রবণ বলে। কোষের ভেতর থেকে যখন তরল পদার্থ পর্দা ভেদ করে বাইরে বেরিয়ে যায় তখন সেই প্রক্রিয়াকে বহিঃঅভিস্রবণ প্রক্রিয়া বলে।
অভিস্রবণিক চাপ
অভিস্রবণ ঘটে যখন দুইটি ভিন্ন ঘনত্ব ধারণকারী দ্রবীভূত পদার্থ একটি অর্ধভেদ্য ঝিল্লি দ্বারা বিভক্ত করা হয়। দ্রাবক অণুগুলি কম ঘনত্বের স্থান থেকে বেশি ঘনত্বের স্থানে ঝিল্লির মধ্য দিয়ে যায়। ভারসাম্য অর্জন না হওয়া পর্যন্ত দ্রাবক অণুগুলির স্থানান্তর চলতে থাকবে।
কুয়েত জাতীয় ক্রিকেট দল
কুয়েত জাতীয় ক্রিকেট দল আন্তর্জাতিক ক্রিকেট খেলায় কুয়েত-এর প্রতিনিধিত্ব করে। ২০০৫ সালে আন্তর্জাতিক ক্রিকেট কাউন্সিল-এর সহযোগী সদস্যপদ লাভ করা দেশটির ক্রিকেট কুয়েত ক্রিকেট অ্যাসোসিয়েশন দ্বারা পরিচালিত হয়। তাঁরা ১৯৯৮ সাল থেকে ২০০৫ সাল পর্যন্ত আইসিসির অনুমোদিত সদস্য ছিল।. ১৯৭৯ সালে কুয়েতের আন্তর্জাতিক ক্রিকেটে অভিষেক হয়, তবে তাঁরা নিয়মিত ভাবে ২০০০ সালের পর থেকে ক্রিকেট খেলা শুরু করে। ২০০০ সালের পর থেকে তাঁরা নিয়মিতভাবে এশিয়ান ক্রিকেট কাউন্সিল আয়োজিত টুর্নামেন্টে অংশ নেয়। ২০১০ এর দশকের শুরুর দিক থেকে তাঁরা বিশ্ব ক্রিকেট লীগ-এর বিভিন্ন আসরে অংশ নেয়। যদিও তাঁরা ২০১৩ ষষ্ঠ বিভাগ টুর্নামেন্টের পর আঞ্চলিক পর্যায়ে অবনমিত হয়।
ইতিহাস
কুয়েত ক্রিকেট অ্যাসোসিয়েশন ১৯৯৬ সালে গঠিত হয় এবং এর ২ বছর পর আইসিসির অনুমোদিত সদস্য হয়।
২০০০-২০০৯
কুয়েত ২০০০ সালে প্রথমবারের মত এসিসি ট্রফিতে অংশ নেয়। কিন্তু সেই টুর্নামেন্টে তাঁরা প্রথম রাউন্ডের বেশি যেতে পারে নি। ২০০২ সালেও তাঁরা এই ফলের পুনরাবৃত্তি ঘটায়।
২০০৪ সালে কুয়েত কয়েকটি অঘটন ঘটিয়ে, ঐ বছরের টুর্নামেন্টে ৩য় স্থান লাভ করে, তবে তাঁরা ২০০৫ আইসিসি ট্রফির বাছাইয়ে অংশ নেয়ার সুযোগ পায় নি। তবে তাঁরা ২০০৫ সালে মালয়েশিয়ার কুয়ালালামপুরে অনুষ্ঠিত ২০০৭ ক্রিকেট বিশ্বকাপ-এর বাছাইপর্বের ২য় ধাপে খেলার সুযোগ পায়। । সেখানে তাঁরা ৫ম স্থান নির্ধারণী খেলায় কেম্যান দ্বীপপুঞ্জের কাছে হেরে ৬ষ্ঠ হয়।
২০০৬ সালের ফেব্রুয়ারি মাসে এসিসি আয়োজিত মধ্য প্রাচ্য এশিয়া কাপে ৫ দলের মধ্যে কুয়েত ৩য় হয়। একই বছরের আগস্ট মাসে তাঁরা এসিসি ট্রফিতে অংশ নেয় কিন্তু ২০০৪ সালের মত শক্ত পারফরমান্স দেখাতে তাঁরা অসমর্থ হয়। তাঁরা ১ম রাউন্ডেই বিদায় নেয়, যদিও হংকংয়ের সাথে হওয়া একটি টাই ম্যাচে যদি তাঁরা জিততে পারত তবে তাঁরা কোয়ার্টার ফাইনালে যেতে পারত। কিন্তু তা না হওয়ায় রান রেটের হিসাবে কুয়েত গ্রুপে ৩য় হয়।
২০০৭ সালে কুয়েত স্বাগতিক হিসেবে এসিসি টি-টোয়েন্টি কাপে অংশ নেয়। তাঁরা টুর্নামেন্টে ৩য় স্থান লাভ করে। ৩য় স্থান নির্ধারণী ম্যাচে কুয়েত সংযুক্ত আরব আমিরাতকে ৩ রানে হারায়।
২০১০-বর্তমান
কুয়েত ২০১০ সালে কয়েকটি বিশ্ব ক্রিকেট লীগ-এর আসরে অংশ নেয় এবং ২০১০ অষ্টম বিভাগে স্বাগতিক হিসেবে খেলে চ্যাম্পিয়ন হয়। তাঁরা ২০১১ সালের মে মাসে বতসয়ানায় অনুষ্ঠিত ২০১০ সপ্তম বিভাগে চ্যাম্পিয়ন হয়। তবে তাঁরা ২০১১ সালের সেপ্টেম্বর মাসে অনুষ্ঠিত ২০১১ ষষ্ঠ বিভাগে ৩য় হয়। কুয়েত ২০১৪ এসিয়ান গেমসে নেপালের বিপক্ষে ২০ রানে অলআউট হয়ে নেপাল্কে টি-টয়েন্টির ইতিহাসে অন্যতম সর্বনিম্ন লক্ষ্য দেয়।
রেকর্ড এবং পরিসংখ্যান
এসিসি টুর্নামেন্ট এবং বিশ্ব ক্রিকেট লীগ-এর ম্যাচে কুয়েতের পরিসংখ্যান
সর্বোচ্চ রান
মোহাম্মদ ইরফান - ১২৯* বনাম সৌদি আরব - কালাং গ্রাউন্ড, সিঙ্গাপুর, ১৩ জুন ২০১৪
ইরফান ভাট্টি - ১১১ বনাম ভানুয়াতু - কেওসিএইচ গ্রাউন্ড, আহমাদী সিটি, ৭ নভেম্বর ২০১০
হিশাম মির্জা - ১১১ বনাম ভানুয়াতু - কেওসিএইচ গ্রাউন্ড, আহমাদী সিটি, ৭ নভেম্বর ২০১০
মোহাম্মদ আহসান -৯১* বনাম সিঙ্গাপুর - কিনরারা একাডেমী ওভাল, কুয়ালালামপুর, ২৬ জুলাই ২০০৮
খালিদ বাট - ৮৫* বনাম ভুটান - ডিইসি গ্রাউন্ড, কুয়েত সিটি, ৭ এপ্রিল ২০১০
সেরা বোলিং ফিগার
সাদ খালিদ - ৬/১২ বনাম ভুটান - শুলাবিয়া গ্রাউন্ড, কুয়েত সিটি, ৯ নভেম্বর ২০১০
মোহাম্মদ মুরাদ - ৬/৩৯ নরওয়ে - বিসিএ ২ নং ওভাল, গ্যাবোরোন, ২ মে ২০১১
মোহাম্মদ মুরাদ - ৫/১৫ বনাম জাম্বিয়া - ডিইসি গ্রাউন্ড, কুয়েত সিটি, ১১ নভেম্বর ২০১০
সাদ খালিদ - ৫/২৪ বনাম নাইজেরিয়া - লোবাটসে ক্রিকেট গ্রাউন্ড, লোবাটসে, ৪ মে ২০১১
সাদ খালিদ - বনাম ৫/২৬ বাহরাইন - পদং, সিঙ্গাপুর, ৭ জুন ২০১৪
সিবটাইন রাজা - ৫/২৭ বনাম মালদ্বীপ - শারজাহ, সংযুক্ত আরব আমিরাত, ২৭ জানুয়ারি ২০১৫
শুয়াদ কমর - ৫/২৮ বনাম জার্মানি - কেওসিএইচ গ্রাউন্ড, আহমাদী সিটি্‌ ১২ নভেম্বর ২০১০
সিবটাইন রাজা - ৫/৫৫ বনাম কাতার - বায়ুইয়েমাস ওভাল, কুয়ালালামপুর, ২৯ জুলাই ২০০৮
শাহরুখ কুদ্দুস - বনাম ৫/৫৯ নাইজেরিয়া - গ্রেইনভিল, সেইন্ট সেভিয়ার, ২২ জুলাই ২০১৩
ফুটবল ক্লাব স্লাভেন বেলুপো
নগোমেতনি ক্লুব স্লাভেন বেলুপো (Nogometni Klub Slaven Belupo, NK Slaven Belupo; এছাড়াও ফুটবল ক্লাব স্লাভেন বেলুপো, এফসি স্লাভেন বেলুপো অথবা শুধুমাত্র স্লাভেন বেলুপো নামে পরিচিত) হচ্ছে কোপ্রিভনিৎসা ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯০৭ সালের জুন মাসে প্রতিষ্ঠিত হয়েছে। স্লাভেন বেলুপো তাদের সকল হোম ম্যাচ কোপ্রিভনিৎসার খ্রভাতস্কি স্তাদিওন ইভান কুশেক-আপাশে খেলে থাকে; যার ধারণক্ষমতা হচ্ছে ৩,১৩৪। বর্তমানে এই ক্লাবের ম্যানেজারের দায়িত্ব পালন করছেন তোমিস্লাভ স্তিপিচ এবং সভাপতির দায়িত্ব পালন করছেন খ্রভয়ে কোলারিচ। ক্রোয়েশীয় রক্ষণভাগের খেলোয়াড় ভিঙ্কো মেজিমোরেৎস এই ক্লাবের অধিনায়কের দায়িত্ব পালন করছেন।
গুগলহীন-ক্রোমিয়াম
গুগলহীন-ক্রোমিয়াম বা আনগুগলড-ক্রোমিয়াম (ungoogled-chromium) হলো একটি মুক্ত ক্রোমিয়াম-ভিত্তিক ওয়েব ব্রাউজার যার লক্ষ্য গুগল উপাদান এবং ব্লবগুলি সরিয়ে গোপনীয়তা বৃদ্ধি করা। প্রকল্পের ব্যক্তিরা একে "গুগল ওয়েব পরিসেবার নির্ভরতাবিহীন, গুগল ক্রোমিয়াম" হিসাবে বর্ণনা করেছেন।  অন্যান্য ক্রোমিয়াম-ভিত্তিক ব্রাউজারের বিপরীতে, আনগুগলড-ক্রোমিয়াম ক্রোমিয়াম থেকে আলাদা হওয়ার চেষ্টা করে না, যার ডেভেলপাররা "ক্রোমিয়ামের ড্রপ-ইন প্রতিস্থাপন" হিসাবে একে বর্ণনা করে।
বৈশিষ্ট্য
ব্রাউজারটি ছোট কম প্রয়োজনীয় বৈশিষ্ট্যগুলোও যুক্ত করে যেমন পতাকাগুলো আঙ্গুলের ছাপ থেকে রক্ষা করে এবং ডেবিয়ানের মতো অন্যান্য প্রকল্প থেকে বৈশিষ্ট্যগুলো ধার করে৷ কিছু ক্রোমিয়াম বৈশিষ্ট্য গুগলহীন-ক্রোমিয়ামে কাজ করে না; এর মধ্যে একটি উল্লেখযোগ্য হল, সরাসরি ক্রোম ওয়েব স্টোর থেকে এক্সটেনশন ইনস্টল করা।
প্রতিক্রিয়া ও ইতিহাস
গুগলহীন-ক্রোমিয়াম প্রথমে লিনাক্সের জন্য, তারপর অন্যান্য অপারেটিং সিস্টেমের জন্য তৈরি করা হয়েছিল।
এলোস্টোন তার উৎস কোড হালনাগাদের মাধ্যমে বাইনারি প্রকাশ করতেন, কিন্তু শেষ পর্যন্ত তিনি বাইনারি প্রকাশ করা বন্ধ করে দেন এবং তার উৎস কোড ব্যবহার করে অন্যদের সফটওয়্যারটি কম্পাইল ও পরীক্ষা করার অনুমতি দেন।
একটি পর্যালোচনায়, টেকস্পট গুগলহীন-ক্রোমিয়ামকে "গুগল ওয়েব পরিষেবার উপর নির্ভরশীলতা ছাড়াই গুগল ক্রোমিয়াম, সাথে আরও ভাল গোপনীয়তা, নিয়ন্ত্রণ এবং স্বচ্ছতা" বলে অভিহিত করেছে৷
আইমোনা অ্যামাথুসিয়া
হলুদ ড্রায়াড(বৈজ্ঞানিক নাম: Aemona amathusia (Hewitson)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
আকার
প্রসারিত অবস্থায় হলুদ ড্রায়াড এর ডানার আকার ৭৫-৯০ মিলিমিটার দৈর্ঘ্যের হয়।
বিস্তার
এই প্রজাতি ভারত এর (পশ্চিমবঙ্গ, সিকিম, অরুনাচল প্রদেশ), নেপাল, ভূটান এবং মায়ানমার এর বিভিন্ন অঞ্চলে দেখা যায়।
ইগলেসিয়া মারাদোনিয়ানা
ইগলেসিয়া মারাদোনিয়ানা (Iglesia maradoniana; ) আর্জেন্টিনার ফুটবল খেলোয়াড় দিয়েগো মারাদোনার ভক্তদের প্রবর্তিত ধর্ম। এই ধর্মানুসারিরা বিশ্বাস করে, দিয়েগো পৃথিবীর সর্বকালের সেরা খেলোয়াড়। ১৯৯৮ সালের ৩০ অক্টোবর, আর্জেন্টিনার রোজারিও তে দিয়েগো মারাদোনা'র ৩৮তম জন্মদিনে তার তিন ভক্ত হেক্টর ক্যাম্পোমার, আলেহান্দ্রো ভেরন ও হার্নান আমেজ 'হ্যান্ড অব গড' উপাসনালয় স্থাপনের মাধ্যমে এই ধর্মের সূচনা করেন। ধর্মটিকে এর অনুসারীদের ব্যক্তিগত ব্যাখ্যার ভিত্তিতে একাধিক ধর্মের সমন্বয়ে সূচিত একটি 'যৌগিক ধর্ম' হিসেবে দেখা হয়। এই ধর্মের তিন প্রবক্তার অন্যতম আলেহান্দ্রো ভেরনের ভাষ্য অনুযায়ী তিনি রোমান ক্যাথলিক খৃষ্টবাদের যৌক্তিক অনুসারী, তবে তার হৃদয় আর আবেগকে একটি ধর্ম বয়ে নিয়ে গেছে, আর তা হলো, দিয়েগো মারাদোনা। ধারণা করা হয়, সমগ্র বিশ্বে এইধর্মের অনুসারীরা আছেন। তারা মারাদোনার জন্মসাল (১৯৬০) হতে তাদের নিজস্ব সালগণনা করেন। ধর্মটির 'আমি জনতার দিয়েগো' নামে নিজস্ব ধর্মগ্রন্থ এবং প্রার্থনাগীত আছে।
দশ হিতোপদেশ
ইগলেসিয়া মারাদোনিয়ানা ধর্মের ১০টি নৈতিক হিতোপদেশ নিম্নরূপ:
সমালোচনা
দিয়েগো মারাদোনার অনিয়ন্ত্রিত ও বিতর্কিত জীবন যাপন করেছেন। মাদকাসক্ত ও সমস্যাযুক্ত জীবন যাপন করা ব্যক্তি কোন কিছু বা কোন ব্যক্তির আদর্শ হতে পারে না, তিনি ইশ্বরের মর্যাদা পাওয়ার উপযুক্ত নন।-এই যুক্তিতে মারাদোনিয় গির্জা সমালোচিত হয়েছে।
বেমেতারা জেলা
{{Infobox settlement }} বেমেতারা জেলাটি ভারতের ছত্তিসগড় রাজ্যের নব্যনির্মিত একটি প্রশাসনিক জেলা।
বেমেতারার বর্তমান জেলাশাসক হলেন শিব অনন্ত তায়াল।
অর্থনীতি
বেমেতার অর্থনীতি কৃষির উপর নির্ভরশীল। বেমেতাররার প্রায় ৮০% লোক তাদের ক্ষেত এবং খামারে কাজ করেন। আরও ১০% হলেন বিভিন্ন বিভাগের সরকারী কর্মচারী যেমন: শিক্ষা, সেচ, পিডব্লিউডি এবং এফসিআই ইত্যাদি। ১০% মানুষ ব্যবসা এবং রিয়েল এস্টেট খাতের সাথে জড়িত। বেমতারার আবগারি বিভাগটি বেমেটারাতে সর্বাধিক প্রভাবশালী বিভাগ। এটি বেমেতারা পৌরসভায় প্রায় ৫ কোটি টাকা কর প্রদান করে।
প্রশাসন
১। নবাগড়
২। বেমেতারা
৩। সাজা
৪। থান খামারিয়া
জনসংখ্যার উপাত্ত
২০১১ সালের জনগণনা অনুসারে, জেলার জনসংখ্যা ৭৯৫,৭৫৯ জন। জনগণের ৯৭.৪৩% ছত্তিশগড়ী এবং ১.৯৬% জনগণ হিন্দি তাদের প্রথম ভাষা হিসাবে নিবন্ধন করেছেন।
গুরুনাথ
গুরুনাথ হল সাধারণ শব্দ যা ভক্তদের দ্বারা সমবেদনা, প্রেম ও সত্যের চূড়ান্ত উৎস হিসাবে বিবেচিত হওয়ার প্রশংসা করার সময় - সাম্প্রদায়িক বিভাজন নির্বিশেষে তারা হিন্দুধর্মে রূপান্তরের প্রভু শিবের ভক্ত হতে পারেহিন্দু ধর্মাবলম্বী (বৈষ্ণব) বা হিন্দু দেবতা বা দেবীর অন্য কোন ভক্ত এর সংরক্ষণ ও ভরণ-পোষণের প্রভু বিষ্ণু (শৈব) বা বিষ্ণুর।
"বলো শ্রী সত গুরুনাথ মহারাজ কি" বিরতির প্রথম অংশটি কীর্তন, ভজন, ধর্মীয় শাস্ত্রের ভক্তিমূলক জপ বা ব্যক্তিদের দ্বারা তৈরি করা অত্যন্ত ভক্তিমূলক রচনা বা ভক্তিমূলক বক্তৃতার নেতা দ্বারা জপ করা হয়। তারপর ধর্মসভা "জয়!" বলে একযোগে সাড়া দেয়।এই বিরতি, যা সাধারণত ভজন বা কীর্তনের শেষে উচ্চারিত হয়, এটিকে সংস্কৃত থেকে অনুবাদ করা যেতে পারে "বলুন/চন্ট/প্রোক্লেইম (বলো) আধ্যাত্মিক পরামর্শদাতার নাম যিনি সত্যের নির্যাস (শ্রী সত গুরু) যিনি প্রভু (নাথ) এবং রাজা (মহারাজ)..."হ্যাঁ!""
আধ্যাত্মিক শিরোনাম
গুরুনাথ হল শ্রী গুরুদেব মহেন্দ্রনাথের দ্বারা একজন গৃহস্থ নাথ গুরুকে দেওয়া আধ্যাত্মিক উপাধি, যিনি লিখেছেন যে তিনি ১৯৮৬ সালে এই শব্দটি তৈরি করেছিলেন: "তাই আমি শব্দ তৈরি করেছি - গুরুনাথ। এই শব্দটি গুরুদেবের মতো একই জিনিসের জন্য পাশ্চাত্য শব্দ হতে পারে এবং এটি কোনো ধর্মীয় বা পূর্ব সংযোগকে বিভ্রান্ত করে।" শ্রী গুরুদেব মহেন্দ্রনাথ তাঁর বংশের অন্তত দুই সদস্যকে এই উপাধি দিয়েছিলেন, শ্রী গুরুনাথ লোকনাথ (১৯৮৬) ও শ্রী গুরুনাথ কপিলনাথ (১৯৮৯)।
নাম
গুরুনাথ হল পারিবারিক নাম এবং ভারত ও বাংলাদেশে পুরুষদের জন্য প্রদত্ত নাম। গুরুনাথ নামে কিছু উল্লেখযোগ্য ব্যক্তিদের মধ্যে রয়েছে:
নিপা ভাইরাস সংক্রমণ
নিপা ভাইরাস সংক্রমণ একধরনের ভাইরাসঘটিত সংক্রমণ, যা নিপা ভাইরাসের মাধ্যমে ঘটে থাকে। এই সংক্রমণের কোন লক্ষণ নাও দেখা দিতে পারে বা জ্বর, কাশি, মাথা ব্যথা, শ্বাসকষ্ট, বিভ্রান্তি ইত্যাদি হতে পারে। এক বা দুই দিনের মধ্যে রোগী অচেতন হয়ে পড়তে পারেন। রোগ সেরে যাওয়ার পর মস্তিষ্কে সংক্রমণ ও খিঁচুনি ইত্যাদি জটিলতা দেখা দিতে পারে।
নিপা ভাইরাস হল এক ধরনের আরএনএ ভাইরাস যা প্যারামিক্সোভিরিডি পরিবারের হেনিপাহ ভাইরাসের গণের অংশ। সংক্রমিত পশু ও মানুষের সঙ্গে সরাসরি যোগাযোগের মাধ্যেমে এই রোগ ছড়িয়ে পড়তে পারে। রোগের উপসর্গ থেকে রোগ নির্ণয় করা হয়ে থাকে এবং ল্যাবরেটরি পরীক্ষার মাধ্যমে তা নিশ্চিত করা যায়।
সহায়ক চিকিৎসার মাধ্যমে এই রোগের উপশম করা হয়ে থাকে। ২০১৮ সাল পর্যন্ত এই রোগের কোন টিকা বা বিশেষ চিকিৎসা নেই। বাদুড় ও রুগ্ন শূকর থেকে দূরে থেকে এবং অপরিশুদ্ধ খেজুর রস না পান করে এই রোগের সংক্রমণের হাত থেকে রক্ষা পাওয়া যায়। ২০১৩ সাল পর্যন্ত নিপা ভাইরাসের সংক্রমণে ৫৮২ জন মানুষ আক্রান্ত হয়েছেন এবং তাদের মধ্যে ৫৪% মৃত্যুবরণ করেছেন। ২০১৮ সালে ভারতের কেরালা রাজ্যে এই রোগের আক্রমণে কমপক্ষে ১৩ জনের মৃত্যু ঘটেছে।
এই রোগটি ১৯৯৯ সালে মালয়েশিয়া ও সিঙ্গাপুরে প্রথম দেখা যায়। সুঙ্গাই নিপাহ নামক মালয়েশিয়ার একটি গ্রামের নামে এই ভাইরাসের নামকরণ করা হয়। সেই সময় এই রোগ যাতে ছড়িয়ে না পড়ে সেই জন্য লক্ষ লক্ষ শূকরকে মেরে ফেলা হয়।
লক্ষণ ও উপসর্গ
রোগের উপসর্গ সংক্রমণের ৩—১৪ দিনের মধ্যে হয়ে থাকে। প্রাথমিকভাবে জ্বর, মাথাব্যথা, পেশীতে ব্যথা, বমি, গলা ব্যথা বা ইনফ্লুয়েঞ্জার মতো উপসর্গ দেখা যায়। মাথা ঘোরা, তৃষ্ণা, বেঁহুশ হয়ে যাওয়া, অসংলগ্ন প্রলাপ এবং মস্তিষ্কের তীব্র সংক্ৰমণ জনিত স্নায়বিক লক্ষণ লক্ষ্য করা যেতে পারে। কিছু লোক নিউমোনিয়া, তীব্র বুক যন্ত্রণা সহ তীব্র শ্বাসকষ্টের সম্মুখীন হতে পারেন। শ্বাসকষ্টবিহীন রুগী অপেক্ষা যে সমস্ত রুগীর শ্বাসকষ্ট উপস্থিত হয়, তাদের দ্বারা বেশিমাত্রায় এই রোগ ছড়িয়ে পরার সম্ভাবনা থাকে। ২৪-৪৮ ঘণ্টার মধ্যে রুগী অচেতনাবস্থায় চলে যেতে পারেন। অল্পসংখ্যক মানুষ যারা প্রাথমিকভাবে ভালো হয়ে উঠলেও পরবর্তীকালে মস্তিষ্কের সংক্রমণে ভুগতে পারেন। মৃত্যুর হার ৪০% থেকে ৭৫% পর্যন্ত হতে পারে।
সংক্রমণের মাধ্যম
নিপাহ ভাইরাস একটি জুনোটিক ভাইরাস যা প্রাণী থেকে মানুষে সংক্রামিত হয়ে থাকে। মালয়েশিয়ায় এবং সিঙ্গাপুরের প্রারম্ভিক প্রাদুর্ভাবের সময়, বেশিরভাগ মানুষের সংক্রমণের কারণ ছিল এই ভাইরাস দ্বারা অসুস্থ শূকর বা তাদের দূষিত অঙ্গ প্রত্যঙ্গের সাথে সরাসরি যোগাযোগ। সংক্রমণ শূকরের গলা বা নিঃশ্বাসের স্রাবের সাথে নিঃসৃত দূষিত ভাইরাস কণার মাধ্যমে ঘটেছে বলে মনে করা হয়। বাংলাদেশ এবং ভারতে এই রোগের প্রাদুর্ভাব সংক্রমিত ফলভোজী বাদুড়ের প্রস্রাব অথবা লালা দ্বারা দূষিত ফল বা ফলের পণ্য (যেমন, কাঁচা খেজুর রস) খাওয়ার ফলে ঘটে।. পরবর্তী প্রাদুর্ভাবের সময় নিপাহ ভাইরাস আক্রান্ত মানুষের শরীর থেকে সরাসরি সুস্থ মানুষের শরীরে এই ভাইরাসের সংক্ৰমণ হওয়ার প্রমাণ পাওয়া যায়। ভারতের শিলিগুড়িতে, ভাইরাসটির সংক্রমণ স্বাস্থ্যসেবার সঙ্গে জড়িত ব্যক্তিদের মাধ্যমে এক ব্যক্তি থেকে অন্যের মধ্যে ছড়িয়ে পড়ার খবর পাওয়া যায়, যেখানে আক্রান্ত মানুষের ৭৫ শতাংশ ছিল হাসপাতালের কর্মচারী বা হাসপাতালে আসা অন্য রুগী বা তাদের পরিজন। ২০০১ থেকে ২০০৮ সাল পর্যন্ত বাংলাদেশে আক্রান্ত রোগীদের ক্ষেত্রে প্রায় অর্ধেক সংক্রমণ রোগীদের সেবাযত্নকারীদের মাধ্যমেই এক মানুষ থেকে অন্য মানুষে এই ভাইরাস ছড়িয়ে পড়ে।
রোগ নির্ণয়
নিপাহ ভাইরাস সংক্রমণের কোন নির্দিষ্ট প্রাথমিক লক্ষণ এবং উপসর্গ নেই এবং উপস্থাপনার সময় নিপাহ ভাইরাস রোগ হিসেবে প্রায়ই সন্দেহ হয় না, যা সঠিক সময়ে রোগ নির্ণয়ের ক্ষেত্রে বাধা হতে পারে এবং প্রাদুর্ভাব শনাক্তকরণ ও সময়মত সংক্রমণ নিয়ন্ত্রণ ব্যবস্থার ক্ষেত্রে এটি একটি সমস্যা। উপরন্তু, ক্লিনিকাল নমুনার পরিমাণ, মান, টাইপ, সংগ্রহের সময়জ্ঞান এবং পরীক্ষাগারে রোগীদের থেকে নমুনার স্থানান্তর করার প্রক্রিয়ার ত্রুটি রোগনির্ণয়ের ফলাফলকে প্রভাবিত করতে পারে।
প্রস্রাব, রক্ত, সেরিব্রোস্পাইনাল ফ্লুইড ইত্যাদি শারীরিক তরল থেকে প্রকৃত সময় পলিমারেজ চেন প্রতিক্রিয়া (আর.টি.-পিসিআর) সহ প্রধান পরীক্ষার পাশাপাশি এলাইসা, কোষ কালচার দ্বারা ভাইরাসটিকে শনাক্ত করা যায়। রোগ থেকে মুক্তি ঘটার পর ইমিউনোগ্লোবিউলিন জি ও ইমিউনোগ্লোবিউলিন এম অ্যান্টিবডি শনাক্ত করে নিপাহ ভাইরাসের সংক্রমণ নিশ্চিত করা যায়।
প্রতিরোধ
নিপাহ ভাইরাস সংক্রমণের কোন কার্যকরী চিকিৎসা না থাকায় রোগ প্রতিরোধ ব্যবস্থা অত্যন্ত প্রয়োজনীয়। বাদুড় ও রুগ্ন শূকর থেকে দূরে থেকে এই রোগ প্রতিরোধ করা যায়। বাদুড়ের বর্জ্যমিশ্রিত খেজুরের রস পান, ও বাদুড়ে পুর্ণ কুয়োর জল ব্যবহার না করাই শ্রেয়। বাদুড়রা সাধারণতঃ খোলা পাত্রে সংগৃহীত খেজুর রস পান করে ও মাঝে মধ্যে প্রস্বাব করে, যার ফলে সেটি নিপাহ ভাইরাস দ্বারা সংক্রামিত হতে পারে। বাদুড়ের প্রজননের সঙ্গে এই রোগের সম্পপর্ক এখনো পর্যন্ত বৈজ্ঞানিক পদ্ধতিতে নির্ণীত হয়নি। হাসপাতাল সঞ্জাত সংক্রমণ প্রতিরোধ করার প্রমাণ ব্যবস্থাগুলি অত্যন্ত প্রয়োজনীয়। হেন্ড্রা জি প্রোটিন নির্মিত একটি টীকা বানরদের হেন্ড্রা ভাইরাসের সংক্রমণে ব্যবহার করা হয়েছে, যা হেনিপাহ ভাইরাস ও নিপাহ ভাইরাসের বিরুদ্ধেও অ্যান্টিবডি তৈরি করে, কিন্তু মানুষের ওপর এই টীকার প্রভাব এখনো নির্ণীত নয়।
প্রাদূর্ভাব
নিপা ভাইরাসের প্রকোপ মালয়েশিয়া, সিঙ্গাপুর বাংলাদেশ ও ভারতে ঘটে। বাংলাদেশে এই ভাইরাসের ফলে সর্বাধিক মৃত্যু ঘটে। সাধারণতঃ শীতকালে বাংলাদেশে এই ভাইরাসের প্রকোপ ঘটে। ১৯৯৮ সালে প্রথম মালয়েশিয়ার শূকর ও তার চাষীদের মধ্যে এই ভাইরাসের সংক্রমণ ঘটে। ১৯৯৯ সালের মধ্য ভাগ পর্যন্ত মালয়েশিয়ায় ১০৫টি মৃত্যু সহ ২৫৬জন মানুষের মস্তিষ্কে সংক্রমণ ঘটে এবং সিঙ্গাপুরে একজনের মৃত্যু ও ১১ জনের মস্তিষ্কে সংক্রমণ বা শ্বাসজনিত সমস্যা দেখা দেয়। ২০০১ সালে বাংলাদেশের মেহেরপুর জেলায় এবং ভারতের পশ্চিমবঙ্গ রাজ্যের শিলিগুড়িতে এই ভাইরাস সংক্রমণের খবর পাওয়া যায়। ২০০৩, ২০০৪ ও ২০০৫ সালে বাংলাদেশের নওগাঁ জেলা, মানিকগঞ্জ জেলা, রাজবাড়ী জেলা, ফরিদপুর জেলা ও টাঙ্গাইল জেলায় এই রোগের প্রকোপ ঘটে। বাংলাদেশে পরবর্তী বছরগুলিতেও এই রোগের প্রকোপ ঘটে। ২০১৮ সালের মে মাসে ভারতের কেরালা রাজ্যের কোঝিকোড় জেলায় এই রোগের প্রকোপ ঘটে, যার ফলে একজন চিকিৎসাকর্মী সেবিকা সহ ১৩ জনের মৃত্যু ঘটে। বাংলাদেশে এ পর্যন্ত নিপাহ ভাইরাসে আক্রান্ত ৩২৬ জনকে শনাক্ত করা হয়েছে, যাদের মধ্যে মারা যান ২৩১ জন।
বোলাকি শাহ
বোলাকি শাহ বাকেরগঞ্জ কৃষক বিদ্রোহের নেতা ছিলেন।
বাখরগঞ্জ বিদ্রোহ
বোলাকি শাহ ছিলেন ১৭৮৮-১৭৯২ খ্রিষ্টাব্দের বাখরগঞ্জ (অধুনা বাংলাদেশ) কৃষক বিদ্রোহের নেতা। তিনি আদতে একজন ফকির ছিলেন। সুবান্দিয়ার গ্রামাঞ্চলের কৃষকদের নিয়ে অত্যাচারী ইংরেজ সরকার ও জমিদারদের বিরুদ্ধে রীতিমতো যুদ্ধ ঘোষণা করেন। বাংলাদেশের জেলা বাখরগঞ্জের কৃষকদের ওপর তীব্র নিপীড়ন থেকে জন্ম নেয় বিদ্রোহের আগুন । ইংরেজ ও জোতদার জমিদারদের লুঠপাট, জোরপূর্বক খাজনা আদায় ইত্যাদি দুর্বৃত্তায়নের ফলে ১৭৮৭ তে বাখরগঞ্জে দেখা দেয় ভয়াবহ দুর্ভিক্ষ, প্রায় ষাট হাজার মানুষ খাদ্যাভাবে মারা যায়। তবুও থামেনি ইংরেজ অত্যাচার। সর্বস্বান্ত কৃষক তখন বাধ্য হয়ে অরণ্যে আত্মগোপন করে এবং ডাকাতির পথ অবলম্বন করে। তারা প্রধানত জমিদার-মহাজন এবং ইংরেজ কালেক্টরের নৌকায় লুঠ করতে থাকে।
বোলাকি শাহর যুদ্ধ
ফকির বোলাকি শাহ এই বিদ্রোহীদের নিয়ে গড়ে তোলেন এক সংঘবদ্ধ কৃষকদল। তিনি তার দল নিয়ে সুবান্দিয়ায় তৈরি করলেন এক দুর্গ। দুর্গাভ্যন্তরে ছিল নিজস্ব অস্ত্র তৈরি কারখানা। তার কামারশালায় তৈরি হয় তলোয়ার, বল্লম, গোলাবারুদ। নলছিটি র কাছে মোগলবাহিনীর ফেলে যাওয়া সাতখানি পরিত্যক্ত কামানকে ব্যবহার উপযোগী করে বোলাকি ইংরেজদের বিরুদ্ধে বিদ্রোহ ঘোষণা করেন। চাষীরা ইংরেজদের খাজনা দেয়া বন্ধ করে দেয়। জমিদারদের বেশ ক’জন লাঠিয়াল-বরকন্দাজ ও গোমস্তাকে আটক করে বোলাকির লোকজন। বোলাকির দুর্গ থেকে একজন গোমস্তা পালিয়ে গিয়ে বোলাকির যুদ্ধপ্রস্তুতির সকল তথ্য জানিয়ে দেয় জমিদারদের। ১৭৯২-এ শুরু হয় বোলাকি বিরোধী জমিদার-ইংরেজ অভিযান। তুমুল যুদ্ধের এক পর্যায়ে বোলাকি বাহিনী পরাস্ত হয়। ফকির বোলাকি শাহ নিজে অবশ্য পালিয়ে যেতে সক্ষম হন। ১৭৯২-এ সুবান্দিয়া কৃষক দুর্গ ভেঙ্গে পড়লেও ইংরেজ পুলিশে বিদ্রোহী ফকির বোলাকিকে কখোনোই ধরতে পারেনি। সন্দেহ করা হয় তিনি আত্মগোপন করা অবস্থাতেই মারা যান।
২০১৮
২০১৮ গ্রেগরীয় বর্ষপঞ্জীর সোমবার দিয়ে শুরু হওয়া একটি সাধারণ বছর, কমন এরা (সিই) ও আন্ন দমিনাই (এডি) এর ২০১৮তম বছর, ৩য় সহস্রাব্দের ১৮তম বছর; ২১শ শতাব্দীর ১৮তম বছর; ২০১০-এর দশকের নবম বছর।
নোবেল পুরস্কার
right|100px
সিরাজগঞ্জ সদর পৌরসভা
সিরাজগঞ্জ পৌরসভা বাংলাদেশের সিরাজগঞ্জ জেলার অন্তর্গত একটি নগরভিত্তিক স্থানীয় সরকার সংস্থা যেটি সিরাজগঞ্জ পৌরসভা পরিচালনা করে থাকে। ১৮৬৯ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা। সিরাজগঞ্জ পৌরসভা বাংলাদের প্রাচীন পৌরসভা গুলোর একটি।
সিরাজগঞ্জ শহর এটি যমুনা নদীর পশ্চিম তীরে এবং ঢাকা শহর হতে প্রায় ১১০ কিলোমিটার উত্তর পশ্চিমে অবস্থিত। শহরটি সিরাজগঞ্জ সদর একই সাথে জেলার প্রধান শহর। এখানে ১৫টি ওয়ার্ড এবং ৫২টি মহল্লা রয়েছে।শহরের জনসংখ্যা ৪০০০০০+ জন প্রায়,যা এই শহরকে দেশের ১৪ তম বৃহৎ শহরের মর্যাদা দিয়েছে।
প্রশাসনিক এলাকা
ওয়ার্ডঃ ১৫টি সড়ক:হোসেন শহীদ সোহরাওয়ার্দী রোড(এস.এস রোড),মুজিব সড়ক, বি এ কলেজ রোড,এস.বি.ফজলুল হক রোড,আই.এইচ.সিরাজী রোড,১নং খলিফাপট্টি,২নং খলিফাপট্টি,হেলিপোর্ট রোড,জে.সি রোড,আব্দুল্লাহ আল মাহমুদ এভিনিউ,এম.এ.মতিন সড়ক,দরগাহ রোড,থানা রোড,বাহিরগোলা রোড,আব্দুল লতিফ মির্জা সড়ক,হাজী আহম্মেদ আলী রোড,মুন্সি মেহেরউল্লাহ রোড,ষ্টেশন রোড,জুবলী রোড,স্টেডিয়াম রোড,কাজী নজরুল ইসলাম স্বরণী,ভাষানী রোড,কালীবাড়ি রোড।
এলাকা/মহল্লা: মাছুমপুর,মাহমুদপুর,দিয়ারধানগড়া,মোক্তারপাড়া, সয়াধানগড়া,সয়াগোবিন্দ,পুরান ভাঙ্গাবাড়ি,নতুন ভাঙ্গাবাড়ি,কাঠেরপুল,জুবলী বাগান লেন,আরশি নগর,রহমতগঞ্জ,শহীদগঞ্জ,ফুলবাড়ী,ধানগড়া,রাণীগ্রাম,জানপুর,কোবদাসপাড়া,গয়লা,ইসলামপুর (গোসালা),আমলাপাড়া,কুশাহাটা,একডালা,দত্তবাড়ি,হোসেনপুর,ধানবান্ধী,মিরপুর,মালশাপাড়া ইত্যাদি।
আয়তন ও জনসংখ্যা
মোট আয়তনঃসিরাজগঞ্জ পৌরসভার আয়তন ২৮.৪৯ বর্গ কি.মি.যা ১৫ টি ওয়ার্ডে বিভক্ত
মোট জনসংখ্যাঃ ৪০০০০০+ জন
শিক্ষার হার ও শিক্ষা প্রতিষ্ঠান
প্রাচীনকাল থেকেই শিক্ষা, সংস্কৃতিতে সিরাজগঞ্জ জেলা অনেক গুরুত্বপূর্ণ ভূমিকা পালন করে আসছে। সিরাজগঞ্জ বাংলাদেশের নিরক্ষরমুক্ত ৭ টি জেলার মধ্যে একটি এবং দেশের ৬৪টি জেলার মধ্যে শিক্ষার হারে ৫ স্থানে রয়েছে।
শিক্ষার হারঃ৬৮%
শিক্ষা প্রতিষ্ঠানঃ . কারিগরী ইনষ্টিটিউট - ১টি .বাণিজ্যিক ইনষ্টিটিউট - ১টি .মেডিক্যাল কলেজ - ২টি .আলিয়া মাদ্রাসা - ১টি .ইসলামিয়া কলেজ - ১টি .মাদ্রাসা -৭ টি .হোমিও প্যাথিক কলেজ ১ টি .সরকারি উচ্চ বালিকা বিদ্যালয় - ১টি .সরকারি বালক উচ্চ বিদ্যালয়-১টি .বে-সরকারি উচ্চ বিদ্যালয় - ১৩টি .কিন্ডারগার্টেন - ৪০টি
'''উল্লেখযোগ্য শিক্ষা প্রতিষ্ঠানঃ ১:সিরাজগঞ্জ সরকারি কলেজ। ২:ইসলামিয়া সরকারি কলেজ সিরাজগঞ্জ। ৩:মাওলনা ভাসানী কলেজ। ৪:রজব আলী মেমোরিয়াল বিজ্ঞান কলেজ। ৫:সরকারি রাশিদুজ্জোহা মহিলা কলেজ। ৬:সবুজ কানন স্কুল এন্ড কলেজ। ৭:সিরাজগঞ্জ কালেক্টরেট স্কুল এন্ড কলেজ। ৮:সরকারি বি.এল উচ্চ বিদ্যালয়। ৯:সালেহা ইসহাক সরকারি বালিকা উচ্চ বিদ্যালয়। ১০:ভিক্টোরিয়া উচ্চ বিদ্যালয়। ১১:জ্ঞানদায়ীনি উচ্চ বিদ্যালয়। ১২:হৈমবালা বালিকা উচ্চ বিদ্যালয়। ১৩:এস.বি রেলওয়ে কলোনি উচ্চ বিদ্যালয়। ১৪:মিরপুর উচ্চ বিদ্যালয়। ১৫:রাণীগ্রাম বালিকা উচ্চ বিদ্যালয়। ১৬:সিরাজগঞ্জ আইডিয়াল স্কুল এন্ড কলেজ। ১৮:শহীদ মডেল স্কুল। ১৯:শাহীন ক্যাডেট একাডেমি। ২০:জাহানারা ইমাম হাই স্কুল। ২১:হাজী আহম্মেদ আলী উচ্চ বিদ্যালয়। ২২:সৃষ্টি স্কুল এন্ড কলেজ। ২৩:আশরাফুল মডেল স্কুল এন্ড কলেজ। ২৪:কওমি জুটমিল হাই স্কুল। ২৫:জোয়ারদার ক্যাডেট স্কুল। ২৬:অক্সফোর্ড স্কুল এন্ড কলেজ। ২৭:পি.ডি.বি.হাই স্কুল। ২৮:সৈয়দ ইসাবেলা বালিকা বিদ্যালয়। ২৯:দারুল ইসলাম মডেল মাদ্রাসা এছাড়া সরকারি,বেসরকারি আরও অনেক শিক্ষা প্রতিষ্ঠান আছে।
পিটার মার্টিন
পিটার জেমস মার্টিন (Peter Martin; জন্ম: ১৫ নভেম্বর, ১৯৬৮) ল্যাঙ্কাশায়ারের অ্যাক্রিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৫ থেকে ১৯৯৮ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘ডিগার’ ডাকনামে পরিচিত পিটার মার্টিন।
প্রথম-শ্রেণীর ক্রিকেট
ব্যাটসম্যান হিসেবে নিচেরসারিতে খেলে কার্যকর ভূমিকা রাখতেন। তাসত্ত্বেও, ল্যাঙ্কাশায়ারের সদস্যরূপে দুইটি প্রথম-শ্রেণীর সেঞ্চুরি করার গৌরব অর্জন করেন। পরিসংখ্যানগতভাবে ১৯৯৬ সালে ব্যাটিং গড়ে লিস্ট এ ক্রিকেটে শীর্ষ স্থানে আরোহণ করেন। ১২ ইনিংসে মাত্র ৭৮ রান সংগ্রহ করেছিলেন তিনি। তন্মধ্যে, এগারোবারই অপরাজিত অবস্থায় মাঠ ত্যাগ করেন। ফলশ্রুতিতে, ঐ মৌসুমে ৭৮.০০ গড়ে রান তুলে শীর্ষে আরোহণ করেন। সর্বোচ্চ করেন অপরাজিত ৩৫। ২০০৪ সালে ক্রিকেট খেলা থেকে অবসর গ্রহণের পূর্ব-পর্যন্ত ল্যাঙ্কাশায়ারের পক্ষে খেলা চালিয়ে যেতে থাকেন।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট ও বিশটি একদিনের আন্তর্জাতিকে অংশগ্রহণ করেছেন পিটার মার্টিন। ৮ জুন, ১৯৯৫ তারিখে লিডসে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ১৯৯৭ তারিখে ওভালে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৯৫ সালে ওয়েস্ট ইন্ডিজ দল ইংল্যান্ড গমন করে। সফরকারীদের বিপক্ষে ওডিআই সিরিজ খেলার জন্যে তাকে ইংল্যান্ড দলে অন্তর্ভুক্ত করা হয়। তাৎক্ষণিক সফলতার স্বাক্ষর রাখেন। তন্মধ্যে, ব্যাটিং তারকা ব্রায়ান লারাকে বোল্ড করেছিলেন তিনি। অভিষেক খেলাতেই ৪/৪৪ লাভ করেন। ঐ সিরিজে বেশ সফল হয়েছিলেন তিনি। ফলশ্রুতিতে, ঐ বছরে একই দলের বিপক্ষে টেস্ট খেলায় দলের সদস্যরূপে পিটার মার্টিনকে রাখা হয়। ঐ বছরের শেষদিকে দক্ষিণ আফ্রিকা গমনার্থে ইংল্যান্ড দলের সদস্য করা হয়। ডারবানে অনুষ্ঠিত সিরিজের তৃতীয় টেস্টে ৪/৬০ বোলিং পরিসংখ্যান দাঁড় করান।
এছাড়াও, ১৯৯৬ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন তিনি। ইংল্যান্ডের পক্ষে সবগুলো খেলায় অংশ নেন। দূর্দান্ত বোলিং করলেও বেশ উইকেট লাভ করতে পারেননি। ১৯৯৬ সালের পর ইংল্যান্ডের পক্ষে তাকে অনিয়মিতভাবে অংশ নিতে দেখা যায়। ১৯৯৮ সালের আইসিসি নক আউট প্রতিযোগিতায় সর্বশেষ অংশগ্রহণ করেছিলেন পিটার মার্টিন। দক্ষিণ আফ্রিকার বিপক্ষে সর্বশেষ ওডিআইয়ে অংশ নেন।
ভিতরিয়া
right|thumb|300px|ভিতরিয়া শহর ভিতরিয়া (Vitória) পূর্ব ব্রাজিলের একটি শহর এবং এস্পিরিতো সান্তু রাজ্যের রাজধানী। এস্পিরিতু সান্তু উপসাগরের একটি দ্বীপের উপর অবস্থিত বন্দর শহর, যা সেতুর মাধ্যমে মূল ভূখণ্ডের সাথে যুক্ত। শহরটি রাজ্যের প্রধান বাণিজ্যিক কেন্দ্র। এখান থেকে চিনি, কফি, কাঠ, চাল ও মানিয়োক রপ্তানি হয়। শহরের নিকটে অবস্থিত তুবারাঁউ একটি খনিজ-লোহা রপ্তানীকেন্দ্র। ভিতরিয়াতে এস্পিরিতু সান্তু সরকারী বিশ্ববিদ্যালয় (১৯৬১) অবস্থিত। শহরটি ১৫৩৫ সালে স্থাপিত হয়। বর্তমান জনসংখ্যা প্রায় ৩ লক্ষ।
২০২২–২৩ শ্রীলঙ্কা পুরুষ ক্রিকেট দলের ভারত সফর
শ্রীলঙ্কা পুরুষ ক্রিকেট দল ২০২৩ সালের জানুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ভারত সফর করে। ২০২২ সালের ডিসেম্বর মাসে সিরিজের সূচি নিশ্চিত করা হয়।
টি২০আই সিরিজে ভারত ২–১ ব্যবধানে জয়ী হয়। ওডিআই সিরিজে ভারত ৩–০ ব্যবধানে জয়লাভ করে।
দলীয় সদস্য
২০২৩ সালের ৩ জানুয়ারি জসপ্রীত বুমরাহকে ভারতের ওডিআই দলে যোগ করা হয়। দ্বিতীয় টি২০আই ম্যাচের আগে ভারতের টি২০আই দলে জিতেশ শর্মাকে নেয়া হয়। ওডিআই সিরিজ শুরুর আগে জসপ্রীত বুমরাহ ভারতের ওডিআই দল থেকে ছিটকে যান।
ইথিওপিয়া–ইরিত্রিয়া যুদ্ধ
ইথিওপিয়া–ইরিত্রিয়া যুদ্ধ ১৯৯৮ সালের মে মাস থেকে ২০০০ সালের জুন পর্যন্ত ইথিওপিয়া ও ইরিত্রিয়ার মধ্যে সংঘটিত হয়। ইথিওপিয়া ও ইরিত্রিয়া — বিশ্বের সবচেয়ে দরিদ্র দেশগুলোর মধ্যে অন্যতম দুইটি দেশ — এই যুদ্ধে কোটি কোটি ডলার ব্যয় করে এবং উভয়পক্ষের হাজার হাজার সৈন্য হতাহত হয়, কিন্তু সীমান্তের তেমন কোনো পরিবর্তন ঘটে নি।
দ্য হেগে অবস্থিত একটি আন্তর্জাতিক কমিশনের রায় অনুযায়ী, ইরিত্রিয়া আন্তর্জাতিক আইন ভঙ্গ করেছিল এবং ইথিওপিয়া আক্রমণের মধ্য দিয়ে যুদ্ধটি আরম্ভ করেছিল । যুদ্ধের শেষদিকে সমস্ত বিরোধপূর্ণ অঞ্চল ইথিওপিয়ার দখলে চলে যায় এবং ইথিওপীয় বাহিনী ইরিত্রিয়ার অভ্যন্তরে অগ্রসর হয় । যুদ্ধ সমাপ্ত হওয়ার পর জাতিসংঘ কর্তৃক বাদমেতে প্রতিষ্ঠিত ইথিওপিয়া–ইরিত্রিয়া সীমান্ত কমিশন রায় দেয় যে, বিরোধপূর্ণ অঞ্চলটি ইরিত্রিয়ার । কিন্তু এখন পর্যন্ত বাদমে শহরসহ এর নিকটবর্তী অঞ্চল ইথিওপিয়ার দখলে রয়েছে।
২০২২ বাংলাদেশ প্রিমিয়ার লিগ
২০২২ বিপিএল মৌসুম বা বিপিএল ৮ বা বঙ্গবন্ধু বাংলাদেশ প্রিমিয়ার লিগ টি২০ হল বাংলাদেশ প্রিমিয়ার লিগের অষ্টম আসর। এটি বাংলাদেশ ক্রিকেট বোর্ড দ্বারা আয়োজিত বাংলাদেশের শীর্ষ-স্তরের পেশাদার টি-টোয়েন্টি ক্রিকেট লিগ। টুর্নামেন্টটি ২০২১ সালের মার্চে হবার কথা ছিল, তবে কোভিড মহামারীর কারণে স্থগিত করা হয় এবং পরে ২০২২ সালের ২১ জানুয়ারি থেকে ১৮ ফেব্রুয়ারি পর্যন্ত অনুষ্ঠিত হয়।
এই আসরে ফ্র্যাঞ্চাইজিভিত্তিক ৬টি দল অংশগ্রহণ করে। ১৮ ফেব্রুয়ারি ২০২২ ফরচুন বরিশালকে হারিয়ে ৩য় বারের মতো শিরোপা অর্জন করে কুমিল্লা ভিক্টোরিয়ান্স।
পরিবর্তিত নিয়ম
সমস্ত ফ্র্যাঞ্চাইজি নিশ্চিত করার পরে, বিসিবি খেলার শর্ত পরিবর্তন করে:
খসড়া ও দল
খেলোয়াড়দের খসড়া ২৭ ডিসেম্বর ২০২১ সালে অনুষ্ঠিত হয়।
এফটিপি প্রতিশ্রুতির কারণে শ্রীলঙ্কা ক্রিকেট তার কিছু খেলোয়াড়কে অনাপত্তি পত্র দেয়নি।
সঙ্গীতা ঘোষ
সঙ্গীতা ঘোষ (জন্ম: ১৮ আগস্ট ১৯৭৬) একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি দেশ মেই নিকলা হোগা চান্দ নামক টেলিভিশন ধারাবাহিকে পাম্মি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি বেশ কয়েকটি পুরস্কার অনুষ্ঠান এবং টেলিভিশন ধারাবাহিকের সাথেও জড়িত। তিনি জনপ্রিয় অনুষ্ঠান নাচ বালিয়ে-তে ও পরিচারিকা হিসেবে ছিলেন, যেখানে তিনি বিভিন্ন ধরনের নৃত্য প্রদর্শন করেন।
কর্মজীবন
ঘোষ তার দশ বছর বয়সকালেই অভিনয় জীবনে পদার্পণ করেন, তার প্রথম ধারাবাহিক হাম হিন্দুস্তানি। তিনি নির্মা, ডোনেয়ার শুটিং এর মত বেশ কয়েকটি ব্র্যান্ডের জন্যে মডেলিংও করেন। ঘোষ কর্তৃক অভিনীত ধারাবাহিকগুলির মধ্যে দেশ মেই চান্দ নিকলা হোগা অন্যতম; এটিতে অভিনয়ের মাধ্যমেই তিনি একজন অভিনেত্রী হিসেবে জনপ্রিয়তা লাভ করেন। এছাড়া তার উল্লেখ্য ধারাবাহিকগুলি হল কেহতা হে দিল জীলে জারা, বিরাসাত ইত্যাদি।
ব্যক্তিগত জীবন
তিনি জয়পুরের পোলো খেলোয়াড় শৈলেন্দ্র সিং রাঠৌর এর সাথে বিবাহ করেন।
সঙ্গমভীতি
সঙ্গমভীতি হচ্ছে যৌনসঙ্গমের প্রতি ভীতি বা ঘৃণা।
কারণ
প্রাকৃতিক কারণে বা কখনও কখনও পরিস্থিতির কারণে কিছু মানুষের মধ্যে যৌন মিলনের ভয় দেখা দেয়। এর বিভিন্ন কারণ থাকতে পারে:
ধর্ষণ
ধর্ষণের শিকার মহিলারা অপরাধের সময় নিষ্ঠুরতা এবং অসহনীয় কৌতুকের মধ্য দিয়ে যায়। এ কারণে তাদের যৌন মিলনের জন্য ভয় ও বিদ্বেষ থাকতে পারে।
শ্লীলতাহানি
শৈশবে যৌন নিপীড়নের শিকার নারী বা পুরুষ শিকারও যৌনমিলনের জন্য ভয় এবং ঘৃণা ভোগ করতে পারে।
অনিরাপদ
শারীরিক কাঠামোর কারণে নারী বা পুরুষেরা নিরাপত্তাহীন হতে পারে এবং এই কারণে যৌন মিলনের জন্য ভয় এবং ঘৃণা হতে পারে।
অন্য ভয়
পোশাক ছাড়াই থাকার ভয়, কোনও ভাইরাস বা যৌন সংক্রমণের ভয় মানুষকে যৌন মিলন থেকে সরিয়ে দিতে পারে। কিছু লোক যৌন মিলনের প্রক্রিয়াটিকে খারাপ বলে বিবেচনা করতে পারে।
মেয়েদের মধ্যে মনস্তাত্ত্বিক কারণে ভয়: মেয়েদের মধ্যে অনেক সময় তাদের মধ্যে ইতিমধ্যে যৌন মিলন সম্পর্কে ভয় থাকে। কর্মের সময় এলে প্রথমে তাদের মনে ধারণাটি আসে যে ব্যথা হবে, রক্ত ​​প্রবাহিত হবে। এই কারণেই মেয়েরা প্রথমবারের জন্য কাঁদতে শুরু করে। কোনও মেয়ে-ছেলে যখন প্রথমবার যৌন মিলন করে তখন মেয়েদের যোনির পেশী শক্ত হয়ে যাওয়ার কারণে মিলনের সময় কষ্ট হয়। মেয়েরা ব্যথা পেতে শুরু করে মাঝে মাঝে পরিস্থিতি এমন হয় যে মেয়েরা খুব অসহনীয় ব্যথা পায় এবং তারা কাঁদতে শুরু করে।
ফুটবল ক্লাব ভারাজদিন
নগোমেতনি ক্লুব ভারাজদিন (Nogometni Klub Rijeka, NK Rijeka; এছাড়াও ফুটবল ক্লাব ভারাজদিন, এফসি ভারাজদিন অথবা শুধুমাত্র ভারাজদিন নামে পরিচিত) হচ্ছে ভারাজদিন ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ২০১২ সালের ১লা জুলাই তারিখে প্রতিষ্ঠিত হয়েছে। এফসি ভারাজদিন তাদের সকল হোম ম্যাচ ভারাজদিনের স্তাদিওন আঞ্জেলকো খেরয়াভেৎসে খেলে থাকে; যার ধারণক্ষমতা হচ্ছে ১০,৮০০। বর্তমানে এই ক্লাবের ম্যানেজারের দায়িত্ব পালন করছেন সামির তোপলাক এবং সভাপতির দায়িত্ব পালন করছেন স্তিয়েপান সভেক। ক্রোয়েশীয় রক্ষণভাগের খেলোয়াড় মার্কো স্তোলনিক এই ক্লাবের অধিনায়কের দায়িত্ব পালন করছেন।
অস্ট্রেলীয় আন্তর্জাতিক একাডেমি
অস্ট্রেলীয় আন্তর্জাতিক একাডেমি অস্ট্রেলিয়ার বিভিন্ন স্থানে অবস্থিত ইসলামি স্কুলের একটি গোষ্ঠী।
প্রতিষ্ঠানটি অস্ট্রেলিয়ার প্রথম মুসলিম কলেজ এবং তখন এটি রাজা খালিদ নামে পরিচিত ছিল। ১৯৯৯ সালে এটির প্রাথমিক বিদ্যালয়টি সৌদি আরবের অনুদানে প্রতিষ্ঠিত হয়, যা স্কুলটি কেবলমাত্র বিদেশী অর্থ সহাতায় প্রতিষ্ঠিত হয়।
বিদ্যালয়ের ছয়টি ক্যাম্পাস রয়েছে। যেগুলো অস্ট্রেলীয় জাতীয় পাঠ্যক্রম এবং আন্তর্জাতিক পাঠ্যক্রম অনুসরণ করে। একাডেমির কোবার্গে অবস্থিত একটি প্রাথমিক ক্যাম্পাস (প্রথম থেকে ৫ গ্রেড পর্যন্ত পাঠদানদের জন্য) রয়েছে এবং উত্তর কোবার্গের মের্লিনস্টে অবস্থিত একটি মাধ্যমিক ক্যাম্পাস (৬ গ্রেড থেকে ১২ গ্রেড পর্যন্ত পাঠদানদের জন্য) রয়েছে। ২০১৪ সালের শুরুতেক্যারোলিন স্প্রিংসে একটি নতুন ক্যাম্পাস কার্যক্রম শুরু হয়।
বিগত দশকে একাডেমী নিউ সাউথ ওয়েল্সে প্রসারিত হয়েছে। সেখানকার দক্ষিণ স্ট্রথফিল্ড (আগের নুর আল হুদা ইসলামী কলেজ নামে পরিচিত) একটি বিদ্যালয় ক্রয় করে এবং কেলিভিলে একটি অতিরিক্ত ক্যাম্পাস রয়েছে।
সংযুক্ত আরব আমিরাতের আবুধাবিতেও একাডেমির একটি ক্যাম্পাস রয়েছে। যা ২০১৩ সালে সম্পূর্ণ স্বীকৃত আন্তর্জাতিক স্নাতক (আইবি) হয়ে ওঠে।
অস্ট্রেলীয় আন্তর্জাতিক একাডেমি দক্ষিণ গোলার্ধে তিনটি আইবি প্রোগ্রাম পরিচালনাকারী প্রথম এবং একমাত্র মুসলিম স্কুল হিসাবেও স্বীকৃত।
সালভাদোর, বাইয়া
thumb|right|250px|ব্রাজিলের মানচিত্রে সালভাদোর শহরের অবস্থানসালভাদোর (Salvador; পূর্ণ নাম São Salvador da Baía de Todos os Santos) উত্তর-পূর্ব ব্রাজিলের একটি শহর ও বন্দর এবং বাইয়া রাজ্যের রাজধানী। শহরটি আফ্রো-ব্রাজিলীয় সংস্কৃতির কেন্দ্র। ১৭শ ও ১৮শ শতকে শহরটি ব্রাজিলের আফ্রিকান দাস ব্যবসার অন্যতম প্রধান কেন্দ্র ছিল। সালভাদর ও এর আশেপাশের এলাকায় ব্রাজিলের আফ্রিকান বংশোদ্ভূত জনগণের সবচেয়ে ঘন বসতি রয়েছে।
সালভাদোর শহর তোদুশ ওস সান্তুশ উপসাগরের দক্ষিণ-পূর্ব উপকূলে অবস্থিত। উপসাগরটি ব্রাজিলের বৃহত্তম। এটি প্রায় ১১০০ বর্গকিমি আয়তনবিশিষ্ট ও এতে প্রায় ৩৮টি দ্বীপ আছে। সালভাদরের জলবায়ু নিরক্ষীয়; দিনের বেলা তাপমাত্রা ২৫ থেকে ৩২° সেলসিয়াস পর্যন্ত হয়। বেশির ভাগ বৃষ্টিপাত মে ও সেপ্টেম্বরের মাঝামাঝি হয়।
ভূমিদৃশ্য
সালভাদর শহরের আয়তন ৩২৪ বর্গ কিমি। শহরের কেন্দ্রীয় অংশ দুইটি প্রধান ভাগে বিভক্ত --- সিদাদে বাইজা (নিম্ন শহর) ও সিদাদে আলতা (ঊর্ধ্ব শহর)। দুইটি অংশই ঔপনিবেশিক যুগে গঠিত হয়।
right|thumb|200px|সালভাদোরের ঊর্ধ্ব শহরকে নিম্ন শহরের সাথে সংযোগকারী লিফ্‌ট ব্যবস্থা, এলেভাদর লাসের্দা ঊর্ধ্ব শহর নিম্ন শহর থেকে ৭০ মিটার উঁচু একটি জায়গার উপর অবস্থিত। খাড়া ঢালের কারণে দুই অংশের মধ্যে যাতায়াত কষ্টকর। ১৮শ শতকের শেষ দিকে প্রযুক্তির উন্নতি এই সমস্যার সমাধান করে। ১৮৭৩ সালে একটি খাড়া লিফ্‌ট তৈরি করা হয়। ১৯২৮ সালে আরেকটি ব্যবস্থা স্থাপন করা হয় এবং বর্তমানে এটি দৈনিক ৫০,০০০ যাত্রী বহন করে। সম্প্রতি আলাকা দুইটিকে সংযুক্ত করার জন্য কেবল রেলপথ নির্মাণ করা হয়েছে --- প্লানু ইনিক্লিনাদু গোন্সালভেস এবং প্লানো ইঙ্কলিনাদু কালসাদা।
right|thumb|200px|মের্কাদু মোদেলু মার্কেট নিম্ন শহর সমুদ্র উপকূলে অবস্থিত এবং এটি মেট্রোপলিটনটির বাণিজ্যিক কেন্দ্র। সমুদ্রের তীরে জাহাজের অনেক বাণিজ্যিক ডক ও গুদাম এবং ব্রাজিলীয় নৌবাহিনীর একটি ঘাঁটি অবস্থিত। পর্যটকদের জন্য মের্কাদু মোদেলু একটি আকর্ষণীয় বিপণী বিতান।
thumb|right|200px|তেরেইরু দে জেসুস এলাকা ঊর্ধ্ব শহরে সালভাদোরের ঐতিহাসিক অঞ্চল অবস্থিত। এখানে ঔপনিবেশিক আমলের বহু দৃষ্টিনন্দন স্থাপত্যের দেখা মেলে। এদের মধ্যে আছে কারুকাজময় বারোক-ধাঁচের গির্জা। পেলৌরিনিউ, তেরেইরু দে জেসুস এবং আনশিয়েতা এলাকার গির্জাগুলি স্থাপত্যকর্মের জন্য বিখ্যাত। সাউঁ ফ্রান্সিস্কোর গির্জা বিখ্যাত। তেরেইরু দে জেসুস এলাকার আফ্রো-ব্রাজিলীয় জাদুঘরে শহরটির সংস্কৃতিতে ও সাধারণভাবে উত্তর-পূর্ব ব্রাজিলে আফ্রিকানদের অবদান তুলে ধরা হয়েছে।
শরটিতে ঔপনিবেশিক আমলের প্রায় ১৫টি দুর্গ রয়েছে। এদের মধ্যে বার্‌রার সেন্ট অ্যান্টনি দুর্গ সবচেয়ে পুরানো; ১৫৮০ সালে এর নির্মাণকাজ শুরু হয়। এটি স্থানীয়ভাবে বার্‌রার বাতিঘর নামে পরিচিত এবং এতে একটি জলচিত্র জাদুঘর আছে।
এলাকার প্রধান বিশ্ববিদ্যালয়গুলির মধ্যে আছে বাইয়া সরকারী বিশ্ববিদ্যালয় (১৯৪৬) এবং সালভাদোরের ক্যাথলিক বিশ্ববিদ্যালয় (১৯৬১)
জনগণ
সালভাদোর ব্রাজিলের চতুর্থ বৃহত্তম শহর। ২০০৪ সালে শহরটির জনসংখ্যা ছিল প্রায় ২৬ লক্ষ। উত্তর-পূর্ব ব্রাজিল দেশটির সবচেয়ে দরিদ্র অঞ্চলগুলির একটি এবং এখানে জন্মহার ও নবজাতের মৃত্যুহার দুইটিই অত্যন্ত বেশি। সালভাদোর শহরের অধিকাংশ অধিবাসী অত্যন্ত দরিদ্র এবং বেকারত্ব ও অপরাধের হার খুব বেশি। বর্তমানে শহরটি ব্রাজিলের সবচেয়ে বেশি আফ্রিকান জনবসতি সমৃদ্ধ শহর এবং এখানকার আফ্রো-ব্রাজিলীয় সংস্কৃতি অত্যন্ত প্রভাবশালী। এখানকার আফ্রো-ব্রাকিলীয় খাবারদাবার, কাপোয়েইরা নামের একটি আফ্রো--ব্রাজিলীয় মার্শাল আর্টের জনপ্রিয়তা, এবং কাঁদোম্ব্‌লে নামের একটি আফ্রো-ব্রাজিলীয় ধর্মের অনুসারীদের সংখ্যাধিক্য এই প্রভাব নির্দেশ করছে। কাঁদোম্ব্‌লে ধর্মের ১০০০-এরও বেশি মন্দির, যেগুলি তেরেইরু নামে পরিচিত, এই শহরে অবস্থিত।
অর্থনীতি
সালভাদোর ঔপনিবেশিক আমল থেকেই এই অঞ্চলের প্রধান অর্থনৈতিক শহর। পর্তুগিজ আমলে এটি ব্রাজিলের প্রধান বন্দর ছিল এবং চিনি, তামাক, ইত্যাদি রপ্তানি করত। আফ্রিকা থেকে হাজার হাজার ক্রীতদাস এখানে এসে পৌঁছাত। স্থানীয় শিল্পের মধ্যে আছে মাছ ধরা, তেল ও গ্যাস নিষ্কাশন, সিগার তৈরি, তেল পরিশোধন ও পর্যটন। আরাতু উপসাগরের কাছে প্রতিষ্ঠিত সেন্ত্রু ইন্দুস্ত্রিয়াল দে আরাতু নামে শিল্প পার্কে ১০০-রও বেশি শিল্প ফার্মের অবস্থান।
নৈসর্গিক সৌন্দর্য, বেলাভূমি, আফ্রিকান ঐতিহ্য ও ঔপনিবেশিক স্থাপত্যের কারণে গত কয়েক দশকে এখানে প্রচুর পর্যটকের সমাগম হয়েছে। ১৯৯০-এর দশকে বাইয়ার রাজ্য সরকার শহরটির আকর্ষণ বাড়াতে বিভিন্ন প্রকল্প হাতে নেন। ফেব্রুয়ারির শেষে কার্নিভালও একটি বড় পর্যটক-আকর্ষণকারী ঘটনা।
শহরের কেন্দ্র থেকে ৩০ কিমি দূরে আন্তর্জাতিক বিমানবন্দর আয়েরোপোর্তু দইস দে জুলিউ অবস্থিত। শহরটির ব্রাজিলের অন্যান্য প্রধান প্রধান শহরের বাস-সংযোগ আছে। রেল পরিবহন স্থানীয় এলাকাতেই সীমাবদ্ধ।
ইতিহাস
সালভাদোর ১৫৪৯ সালে প্রতিষ্ঠিত হয় এবং ১৭৬৩ সাল পর্যন্ত এটি পর্তুগালের ব্রাজিলীয় উপনিবেশের রাজধানী ছিল। এরপর রিউ দি জানেইরু ব্রাজিলের রাজধানী হয়। ঔপনেবশিক আমলে সালভাদোর প্রধান বন্দর ও প্রশাসনিক কেন্দ্র হিসেবে বিকাশ লাভ করে। এ সময় শহরটি চিনি ও তামাক রপ্তানি করত, যা শহরটির পাশের উপকূলীয় সমভূমিতে উৎপাদন করা হত।
বেরি
বেরি একধরনের ছোট, শাঁসালো এবং ভক্ষণীয় ফল। সাধারণত এসব ফল রসালো, বৃত্তাকার, উজ্জ্বল বর্ণ, টক বা মিষ্টি স্বাদের হয় এবং এতে কোনো গর্ত থাকে না। যদিও এতে অনেক বীজের উপস্থিতি থাকে। বেরির সাধারণ উদাহরণের মধ্যে স্ট্রবেরি, রাসবেরি, ব্লুবেরি, ব্ল্যাকবেরি উল্লেখযোগ্য। থাম্ব|ডান
ভারতীয় উপমহাদেশে বৌদ্ধধর্মের অবনতি
বৌদ্ধধর্মের অবনতির একাধিক কারণ চিহ্নিত করা হয়। তবে এই ঘটনার একটি প্রধান ছিল গুপ্ত সাম্রাজ্যের (৩২০-৬৫০ খ্রিস্টাব্দ) পতনের পর ভারতের আঞ্চলিকীকরণ। এই সময় ভারতীয় রাজবংশগুলি হিন্দু ব্রাহ্মণদের সেবায় আত্মনিয়োগ করলে বৌদ্ধ সংঘ তাদের পৃষ্ঠপোষকতা ও দান থেকে বঞ্চিত হয়। অপর একটি গুরুত্বপূর্ণ কারণ ছিল ইন্দো-ইরানীয় হুন, শ্বেত হুন, সুন্নি মুসলমান তুর্কি-মঙ্গোলীয়, আরব ও পার্সি প্রভৃতি বিভিন্ন জাতিগোষ্ঠীর উত্তর ভারত আক্রমণ এবং তাদের দ্বারা নালন্দা প্রভৃতি বৌদ্ধ শিক্ষাপ্রতিষ্ঠান ধ্বংস ও ব্যাপক বৌদ্ধনিপীড়ন ও গণহত্যা। হিন্দুধর্ম ও পরবর্তীকালে ইসলামের সঙ্গে ধর্মীয় প্রতিযোগিতাও একটি উল্লেখযোগ্য কারণ ছিল। মনে করা হয় যে, বাংলার ইসলামীকরণ এবং দিল্লি সুলতানির সেনানায়ক মুহাম্মদ বিন বখতিয়ার খিলজি কর্তৃক নালন্দা, বিক্রমশিলা ও ওদন্তপুরী মহাবিহারের বিনষ্টীকরণ পূর্ব ভারতে বৌদ্ধধর্মের ভিত্তি বিশেষভাবে দুর্বল করে দিয়েছিল।
২০১০ সালে শ্রীলঙ্কা, নেপাল ও ভুটান বাদে ভারতীয় উপমহাদেশে মোট বৌদ্ধ জনসংখ্যা ছিল ১ কোটি। এই জনসংখ্যার ৯২.৫ শতাংশ ভারতীয় প্রজাতন্ত্রের, ৭.২ শতাংশ বাংলাদেশের এবং ০.২ শতাংশ পাকিস্তানের অধিবাসী।
ইগুয়াসু নদী
ইগুয়াসু নদী (Rio Iguaçu, Río Iguazú ), ব্রাজিল ও আর্জেন্টিনার ভেতর দিয়ে প্রবাহিত নদী এবং পারানা নদীর একটি উপনদী। ১২০০ কিমি দৈর্ঘ্যবিশিষ্ট নদীটি দক্ষিণ-পূর্ব ব্রাজিলে আটলান্টিক উপকূলের কাছে উৎপত্তি লাভ করেছে এবং পশ্চিম দিকে প্রবাহিত হয়ে পারানা নদীতে গিয়ে মিশেছে। নদীটি ব্রাজিল ও আর্জেন্টিনার সীমান্তের একাংশ গঠন করেছে। পারানা নদীর সাথে মিলনস্থলের ২৪ কিমি পূর্বে এই নদীর উপর ইগুয়াসু জলপ্রপাত অবস্থিত, যা দক্ষিণ আমেরিকার একটি প্রাকৃতিক বিস্ময়।
হিন্দু জাতীয়তাবাদী রাজনৈতিক দলের তালিকা
এটি রাজনৈতিক দলগুলির একটি তালিকা যারা হিন্দু জাতীয়তাবাদকে অনুসরণ করে বা বলে যে তারা হিন্দুত্বের স্বার্থের প্রতিনিধিত্ব করে।
ভারতের বাইরে
🇧🇩
🇮🇩
🇲🇺
🇲🇾
🇵🇰
🇸🇷
সক্রিয়
প্রাক্তন
🇹🇹
সাবেক
বিএএফ শাহীন ইংলিশ মিডিয়াম কলেজ
বাংলাদেশ বিমান বাহিনী শাহীন ইংলিশ মিডিয়াম কলেজ (BAF Shaheen English Medium College) বাংলাদেশের ঢাকা শহরে অবস্থিত একটি শিক্ষাপ্রতিষ্ঠান। এটি বাংলাদেশ বিমান বাহিনী কর্তৃক পরিচালিত। বিদ্যালয়টি মূলত ক্যামব্রিজ ইন্টারন্যাশনাল এক্সামিনেশন, ইউকে অধীনে এবং বাংলাদেশ বিমান বাহিনীর নিয়ন্ত্রণে ১৯৯২ সালে যাত্রা শুরু করে।
ফলাফল
২০১৭ সালে ক্যামব্রিজ ইন্টারন্যাশনাল এক্সামিনেশন, ইউকে-র অধীনে ৫৬ জন ছাত্র-ছাত্রী ‘ও’ লেভেল পরীক্ষায় অংশ নিয়ে শতকরা ৮৫.০৭ জন অসাধারণ ফলাফল অর্জন করে। তারা পরীক্ষায় ৮১টি ‘এ*’ এবং ১৫১টি ‘এ’ অর্জন করে।
জিম্মি
জিম্মি (ذمي ḏimmī, collectively أهل الذمة ahl al-ḏimmah/dhimmah "the people of the dhimma") ইসলামি আইনের একটি পরিভাষা। ইসলামী রাষ্ট্রের অমুসলিম নাগরিকদের এ শব্দ দ্বারা বোঝানো হয়।   জিম্মির আওতায় থাকা নাগরিকদের রাষ্ট্রকে জিজিয়া কর প্রদান করতে হয়। পণ্ডিতদের মতে তারা নিজস্ব আইন কানুন পূর্ণরূপে মেনে চলতে পারবে কিন্তু ইসলামী রাষ্ট্রের নাগরিক হিসেবে কিছু বিধিনিষেধও আরোপিত হবে। মুসলিমদের উপর আরোপিত কিছু নির্দিষ্ট দায়িত্ব জিম্মিদের পালন করতে হয় না এবং মুসলিমদের কিছু রাজনৈতিক সুবিধা জিম্মিদের উপর প্রযোজ্য হয় না।
শরিয়া অনুযায়ী প্রথমদিকে শুধু ইহুদি, খ্রিষ্টান ও সাবেইনদের ক্ষেত্রে জিম্মি আইন প্রযোজ্য হত। পরবর্তীতে জরস্ট্রিয়ান, মান্ডিয়ান, হিন্দু ও বৌদ্ধদের ক্ষেত্রেও তা প্রযোজ্য হয়।   ইসলামি আইনের সবচেয়ে বৃহৎ মতবাদ হানাফি মতানুযায়ী মক্কার বাইরের এলাকার সকল অমুসলিমদের ক্ষেত্রেই জিম্মির আইন প্রযোজ্য হবে।
শরিয়া অনুযায়ী মুসলিম সম্প্রদায়ের জন্য প্রযোজ্য কিছু আইনের জায়গায় জিম্মি সম্প্রদায়গুলি তাদের নিজস্ব আইন দ্বারা নিয়ন্ত্রিত হত।  উদাহরণস্বরূপ, মদিনায় ইহুদি সম্প্রদায়ের নিজস্ব হালখিক আদালত থাকার অনুমতি ছিল, এবং অটোমান আইন ব্যবস্থাটি বিভিন্ন জিম্মী সম্প্রদায়কে পৃথক আইনী আদালতের অধীনে নিজেদের শাসন করতে দেয়। শরিয়া মতে জিম্মিরা শুকর ও মদ খেতে পারে।  তবে এই কাজগুলো মুসলিমদের জন্য নিষিদ্ধ। কিছু আধুনিক হানাফি পণ্ডিত অমুসলিম জিম্মি ও মুসলিম নাগরিকদের মধ্যে আইনি পার্থক্য করতে দ্বিমত পোষণ করেন।
আল-আজহার মসজিদ
আল-আজহার মসজিদ (الجامع الأزهر), যা মিশরে আল-আজহার নামে পরিচিত, কায়রোতে অবস্থিত একটি মিশরীয় মসজিদ। ৯৭০ সালে জাওহার আল-সিকিলির নতুন প্রতিষ্ঠিত রাজধানী শহরের জন্য এর নির্মাণ কাজ শুরু করেন। এর নাম সাধারণত আজ-জাহরা (az-Zahrāʾ; যার অর্থ "উজ্জ্বল") থেকে উদ্ভূত বলে মনে করা হয়, যা ইসলামের নবী মুহাম্মাদের মেয়ে ফাতিমাকে দেওয়া একটি শিরোনাম। এটি কায়রোতে প্রতিষ্ঠিত প্রথম মসজিদ, যার ফলে কায়রো শহরটি তখন থেকে "হাজার মিনারের শহর" ডাকনাম অর্জন করেছে।
৯৭২ সালে এই মসজিদের উৎসর্গীকরণের পর, এবং ৯৮৯ সালে ৩৫ জন পণ্ডিতের মসজিদ কর্তৃপক্ষ কর্তৃক নিয়োগের পর, মসজিদটি ধীরে ধীরে বিকশিত হয়ে ওঠে, যা আজ ইদ্রিসীয় রাজবংশের ফেজের আল-কারাওইন বিশ্ববিদ্যালয়ের পরে বিশ্বের দ্বিতীয় প্রাচীনতম ধারাবাহিকভাবে পরিচালিত বিশ্ববিদ্যালয় হিসেবে বিবেচিত। আল-আজহার বিশ্ববিদ্যালয় দীর্ঘদিন ধরে সুন্নি ধর্মতত্ত্ব এবং শরিয়ত বা ইসলামিক আইন অধ্যয়নের জন্য মুসলিম বিশ্বের সর্বাগ্রে প্রতিষ্ঠান হিসাবে বিবেচিত হয়ে এসেছে। মসজিদের মধ্যে একীভূত বিশ্ববিদ্যালয়টি প্রতিষ্ঠার পর থেকে এটি একটি মসজিদ বিদ্যালয়ের অংশ হিসেবে জাতীয়করণ করা হয় এবং ১৯৫২ সালের মিশরীয় বিপ্লবের পর ১৯৬১ সালে আনুষ্ঠানিকভাবে একটি স্বাধীন বিশ্ববিদ্যালয় হিসেবে মনোনীত করা হয়।
এক সহস্রাব্দেরও বেশি সময় ধরে এই মসজিদটি পর্যায়ক্রমে অবহেলিত এবং অত্যন্ত সমাদৃত হয়েছে। কারণ এটি একটি শিয়া ইসমাইলি প্রতিষ্ঠান হিসাবে প্রতিষ্ঠিত হয়েছিল, যার ফলস্বরূপ সালাহউদ্দিন এবং সুন্নি আইয়ুবিদ রাজবংশ, শাসকেরা আল-আজহারকে পরিত্যাগ করেছিলেন, মণ্ডলী মসজিদ হিসাবে এর মর্যাদা অপসারণ করেছিলেন এবং এই বিদ্যালয়ের শিক্ষার্থী ও শিক্ষকদের বৃত্তি অস্বীকার করেছিলেন। এই পদক্ষেপগুলি মামলুক সালতানাতের অধীনে বিপরীত হয়েছিল, যার শাসনামলে অসংখ্য সম্প্রসারণ এবং সংস্কার সংঘটিত হয়েছিল। পরে মিশরের শাসকরা মসজিদের প্রতি ভিন্ন ভিন্ন মাত্রার শ্রদ্ধা প্রদর্শন করে এবং মাদ্রাসা ও মসজিদের রক্ষণাবেক্ষণ উভয়ক্ষেত্রেই ব্যাপকভাবে বিভিন্ন স্তরের আর্থিক সহায়তা প্রদান করে। আজ, আল-আজহার মিশরীয় সমাজে একটি গভীর প্রভাবশালী প্রতিষ্ঠান যা সুন্নি মুসলিম বিশ্বে অত্যন্ত সম্মানিত এবং ইসলামিক মিশরের প্রতীক।
নাম
কায়রো শহর জওহর আল-সিকিলি প্রতিষ্ঠা করেছিলেন। তিনি ছিলেন সিসিলি থেকে আগত গ্রিক বংশোদ্ভূত ফাতেমীয় সেনাপতি। তিনি ফাতেমীয় খিলাফতের পূর্ববর্তী রাজধানীর নামানুসারে এর নাম দিয়েছিলেন আল-মানসুরিয়া। ৯৭২ খ্রিষ্টাব্দে প্রথম এই মসজিদ ব্যবহৃত হয়। একে তখনকার সাধারণ রীতি হিসেবে তখন জামি আল-মানসুরিয়া (جامع المنصورية, "মানসুরিয়ার মসজিদ") বলা হত। খলিফা আল-মুইজ লিদিনাল্লাহ শহরের নাম বদলে আল-কাহিরা (القاهرة) রাখেন যার অর্থ বিজয়ী। এরপর মসজিদের নাম জামি আল-কাহিরা (جامع القاهرة, "কায়রোর মসজিদ") হয়।
মসজিদের বর্তমান নামটি খলিফা আল-মুইজ থেকে মিশরের দ্বিতীয় ফাতেমীয় খলিফা আল-আজিজ বিল্লাহর সময় প্রদান করা হয়েছে। আজহার শব্দটি জাহরা শব্দের পুংলিঙ্গ। জাহরা ছিল মুহাম্মদ (সা) এর কন্যা ও চতুর্থ খলিফা আলি ইবনে আবি তালিবের স্ত্রী ফাতিমার সম্মানসূচক উপাধি। ফাতেমীয় খলিফারা নিজেদেরকে ফাতিমার বংশধর দাবি করতেন। একটি তত্ত্ব অনুযায়ী আল-আজহার নামটি তার সম্মানসূচক নাম থেকে এসেছে। তবে এই তত্ত্বটি কোনো আরব সূত্র কর্তৃক সমর্থিত নয় এবং পরবর্তী পাশ্চাত্য সূত্রগুলো এ ব্যাপারে সত্য-মিথ্যা উভয়ে মত প্রকাশ করেছে।
আরেকটি তত্ত্ব অনুযায়ী ফাতেমীয় খলিফাদের প্রাসাদের নামানুসারে মসজিদের নামকরণ হয়েছে। মসজিদের নিকটে অবস্থিত অবস্থিত প্রাসাদসমূহকে সম্মিলিতভাবে আল-কুসুর আল-জাহিরা (االقصور الزاهرة) বলা হত। রাজকীয় বাগানের নামও জাহরা থেকে উদ্ভূত আরেকটি নামে নামকরণ করা হয়েছে। মসজিদের নাম জামি আল-কাহিরা থেকে আল-আজহার হওয়ার পূর্বে প্রাসাদসমূহের নির্মাণ ও নামকরণ সম্পন্ন হয়।
জামি শব্দটি আরবি ধাতু জামাআ থেকে উদ্ভূত যার অর্থ সমবেত হওয়া। জামাতের সাথে নামাজ পড়া হয় এমন মসজিদের ক্ষেত্রে এই শব্দ ব্যবহার হয়। ধ্রুপদি আরবিতে জামি আল-আজহার বলা হলেও মিশরীয় আরবিতে একে গামা হিসেবে পরিবর্তিত হয়েছে।